Akademický senát

Slovenskej technickej univerzity v Bratislave

16.12.2019

**Návrh Dodatku číslo 3**

**k Organizačnému poriadku Centra akademického športu**

**Slovenskej technickej univerzity v Bratislave**

Predkladá: **prof. Ing. Miroslav Fikar, DrSc.**

rektor

Vypracoval: **doc. Ing. Monika Bakošová, PhD.**

prorektorka

**Mgr. Alexander Gejmovský, PhD.**

riaditeľ Centra akademického športu STU

**JUDr. Marcel Michalička**

Právny a organizačný útvar

Zdôvodnenie: Zmeny v organizačnej štruktúre Centra akademického športu STU súvisiace so súčasnou potrebou zabezpečovania jeho činností

Návrh uznesenia: Akademický senát Slovenskej technickej univerzity v Bratislave prerokoval návrh Dodatku číslo 3 k Organizačnému poriadku Centra akademického športu STU v Bratislave a odporúča rektorovi predmetný dodatok vydať.

**Dodatok číslo 3**

**k Organizačnému poriadku Centra akademického športu Slovenskej technickej univerzity v Bratislave**

číslo: 16/2008-N zo dňa 24. 11. 2008

**v znení dodatkov číslo 1 a 2**

Dátum: 16. 12. 2019

**Slovenská technická univerzita v Bratislave, Vazovova 5, 812 43 Bratislava**

V Bratislave dňa 16.12.2019

Rektor Slovenskej technickej univerzity v Bratislave (ďalej tiež „STU“) v súlade s článkom 10 bod 4 platného Organizačného poriadku STU (ďalej tiež „OP STU“) a článku 9 bod 1 Organizačného poriadku Centra akademického športu Slovenskej technickej univerzity v Bratislave (ďalej tiež „CAŠ STU“) v znení dodatku číslo 1 zo dňa 23. 04. 2012 a dodatku číslo 2 zo dňa 31. 03. 2014 (ďalej tiež „organizačný poriadok CAŠ STU“) po prerokovaní v Akademickom senáte STU dňa 16. decembra 2019 vydáva nasledovný

**dodatok číslo 3**

**k Organizačnému poriadku Centra akademického športu**

**Slovenskej technickej univerzity v Bratislave:**

**Článok I.**

Organizačný poriadok CAŠ STU sa mení a dopĺňa nasledovne:

1. V článku 2 bod 2 písmeno b) znie:

„b) zabezpečuje priestorové podmienky pre realizáciu športových, telovýchovných a spoločensko-kultúrnych podujatí a aktivít konaných na športoviskách, ktoré sú v užívaní CAŠ STU,“.

1. V článku 2 bod 2 sa vypúšťajú písmená d) a e).

Doterajšie písmeno f) sa označuje ako písmeno d).

1. Článok 3 vrátane nadpisu znie:

„**Čl. 3**

**Riaditeľ CAŠ STU**

1. CAŠ STU riadi riaditeľ CAŠ STU. Riaditeľ CAŠ STU zodpovedá rektorovi za výkon odborných pracovných činností a ostatných práv a povinností smerujúcich k plneniu úloh ním riadeného účelového zariadenia.
2. Riaditeľ CAŠ STU zodpovedá najmä za:
   1. dodržiavanie všeobecne záväzných právnych predpisov, štatútu STU, ostatných vnútorných predpisov STU a interných predpisov STU,
   2. hospodárenie s finančnými prostriedkami a za nakladanie so zvereným majetkom,
   3. hospodárne a efektívne poskytovanie služieb v súlade s poslaním CAŠ STU.
3. Riaditeľ CAŠ STU:
   1. zastupuje STU navonok a vystupuje v jej mene v rozsahu právomocí zverených mu rektorom,
   2. vypracúva interné predpisy CAŠ STU,
   3. vypracúva dlhodobý zámer rozvoja CAŠ STU (ako súčasť dlhodobého zámeru rozvoja STU),
   4. vypracúva výročnú správu o hospodárení CAŠ STU a výročnú správu o činnosti CAŠ STU za predchádzajúci rozpočtový rok,
   5. navrhuje zriadenie, zlúčenie alebo zrušenie organizačných zložiek CAŠ STU,
   6. vykonáva ďalšie činnosti na zabezpečenie činnosti CAŠ STU.
4. Funkcia riaditeľa CAŠ STU sa obsadzuje výberovým konaním v súlade s vnútorným predpisom STU4.“.
5. Článok 4 sa vypúšťa.
6. V článku 5 bod 1.1 znie:

„1.1 **Organizačné a ekonomické oddelenie,** ktorého činnosti zabezpečuje:

1. organizačný pracovník,
2. ekonóm.“.
3. V článku 5 bod 2 sa vypúšťajú slová „- športový inštruktor“.
4. V článku 5 bod 2 písmeno e) sa slovo „KTV“ nahrádza slovami „pracoviskám STU zabezpečujúcim telesnú výchovu“.
5. V článku 5 bod 2 sa vypúšťa písmeno h).
6. V článku 5 bod 3 sa slovo „štruktúra“ nahrádza slovom „schéma“ a vpúšťajú sa slová „s počtom a štruktúrou pracovných miest“.
7. V článku 6 bod 2 sa vypúšťa písmeno b).

Doterajšie písmeno c) sa označuje ako písmeno b).

1. V  článku 7 sa vypúšťa bod 3.

Doterajší bod 4 sa označuje ako bod 3.

Poznámka pod čiarou k odkazu 6 sa vypúšťa.

1. Príloha organizačného poriadku CAŠ STU sa nahrádza znením, ktoré je uvedené v prílohe tohto dodatku číslo 3 k organizačnému poriadku CAŠ STU.

**Článok II.**

1. Zrušujú sa Štatút Rady športu STU a Rokovací poriadok Rady športu STU.
2. Tento dodatok číslo 3 k organizačnému poriadku CAŠ STU bol prerokovaný Akademickým senátom STU dňa 16. decembra 2019.
3. Tento dodatok číslo 3 k organizačnému poriadku CAŠ STU nadobúda platnosť dňom jeho prerokovania v Akademickom senáte STU a účinnosť 1. januára 2020.

prof. Ing. Miroslav Fikar, DrSc.

rektor

Príloha dodatku číslo 3 Organizačného poriadku CAŠ STU

